Imádok Yves Rocher törzsvásárló lenni, mert időről időre kapok tőlük egy kártyát, hogy milyen jó ki kedvezmények várnak rám. Most sem volt ez másként, amikor a születésnapomra küldték az értesítést, hogy menjek be valamelyik üzletükbe, mutassam be a kártyámat és vásárlási kötelezettség nélkül is kapok egy ajándékot. Mondanom sem kell, már másnap repültem, de mivel mégiscsak szülinapom volt, gondoltam meg is lepem magam pluszban valamivel.
Már régóta szemezgetek a rózsás illatcsaláddal. A gyöngyvirágos verziót már ezer éve használom, gondoltam beújítok és ezért az egyébként is csodás csomagolású, friss rózsa illatú EDT-re esett a választásom, ami 4100,-Ft-ba került 30%-os akció keretein belül.
100ml, ami nagyon-nagyon sokáig elég, mert roppant keveset kell magunkra permetezni. Igaz, az illat, nem tart ki estig, de hát EDT szóval ettől ne is várjon ilyet az ember. Viszont cserébe a reggeli friss rózsa illata olyan hatékony illatterápiával ajándékoz meg, ami felbecsülhetetlen. Képtelenség, hogy az embernek ne legyen azonnal vidám, tavaszi érzése és jókedve.
A fizetésnél jött azt az öröm, amikor felmutattam, hogy van ám nekem egy szülinapos kuponom, mire az eladó mosolyogva átadta a szetthez tartozó tusfürdőt, hogy ez az Yves Rocher ajándéka. Mondanom sem kell mennyire örültem neki, mert a gyöngyvirágos verziót szintén régóta használom, de most így a rózsás szettem teljes.) Már csak az orgona illatért fáj a szívem:)
A tusfürdő 200ml, teljes áron 1400Ft, de sokszor van rá 30-40%-os kedvezmény. A finom, balzsamos rózsaillat, fürdés közben csak tovább erősíti a tavaszi életérzést.
A termékcsaládban még testápoló is található, amit én még nem szereztem be, de ami késik nem múlik, mert ezekeből az illatokból sosem elég.
Ti ismeritek vagy használjátok ezen termékek valamelyikét? Én már többször próbáltam a 4 kedvencem között -gyöngyvirág, rózsa, orgona, virágzó cseresznyefa- sorrendet felállítani, de nem megy.
Utánanéztem ám, hogy a friss rózsa illata egyértelműen energetikus és frissítő hatással van az emberi elmére, szóval nem lehet véletlen ez a rajongásom.
Ha tetszik a blogom, kövess a FACEBOOKON is és lájkold PARFÜM oldalamat is ahol további információkat olvashatsz a rózsa illatának jótékony tolajdonságairól
Ebay haul - bizsuk és telefontok
Az utóbbi hónapokban vásároltam pár dolgot az eBay-ről. Most elsősorban fülbevalókra vadásztam, illetve telefontokra.
Elegáns gyöngyös fülbevaló, nagyon érdekes megoldással. Nekem azonnal megtetszett és élőben sem csalódtam benne! Kb 220Ft,-ba került. Eladó, akitől vásároltam itt.
Kifogástalan minőségű és egyben a legszebb fülbevaló, amit eddig eBayről rendeltem. Az ára kb 400Ft,- volt és úgy látszik pont ennyit jelent az a +200Ft,-, a többihez képest. Kifinomult, elegáns és hát most tavaszra a színei miatt telitalálat. Sajnos az eladó most éppen nem árulja pont ezt, de nézzetek nála szét, mert sok szép terméke van: Itt.
Oh, ez a fülbevaló volt a legnagyobb tévedésem! Most komolyan, büntetni kellene, akit ilyet árul! Ok. kb 300Ft-ot fizettem érte szóval ez is az eBayes vásárlás szépségei közé tartozik, de ez a fülbevaló annyira ronda, hogy nem is ragozom tovább. Előröl még csak-csak elmegy, de hátulról pont olyan, mintha valami szerencsétlenség miatt megolvadt az egész, majd úgy ahogy van göcsörtösen visszaszilárdult. Itt láthatok róla képet, de szerencsére már nem lehet megvásárolni.
Köves, szívecskés fülbevaló. Szintén kb 220,-Ft-ba került és azt kell mondanom, hogy pont ennyit is ér. Egyébként a formája nagyon látványos és szívesen viselem, de nem lesz egy örök darab. Ha tönkremegy pár alkalom után, akkor pont meg is szolgálta az árát. Ettől az eladótól vásároltam.
A horgony minta nagyon kedves számomra, ahogyan ez a fülbevaló is. Nem csalódtam, sőt, élőben még jobb a minősége, mint ahogyan a kép alapján tippeltem volna. Az eladó sajna most nem árulja, de szerintem hamarosan újra fogja. Itt tudjátok ellenőrizni a termékeit.
Az eBay fotón nagyon jól néz ki, de azt hiszem egy-két nyári napot leszámítva nem igazán lesz megfelelő alkalom ennek a fülbevalónak a viselésére. Nem értem, miért rendeltem meg (de tudom, ezt hívják vásárlási láznak), de véleményem szerint ennek a fülbevalónak a viselésére max 17 év a korhatár. 220Ft ba került. Eladó itt.
Imádom ezt a telefontokot! Először nem mertem csak egy színben megrendelni, de amikor rájöttem, hogy ez egy nagyon jó minőségű termék, az eladó már nem árulta. Néha még nézegetem, hátha újra előbukkan de semmi eredmény sajnos. Aki mégis megtalálja szóljon! 900Ft,- volt az azért szeretem nagyon, mert főleg nyáron csak beleillesztem a telefonom, mellé az egy-két fontos kártyámat és már mehetek is. Olyan jó finom a tapintása és nekem nagyon tetszik a mintája. Tengerész stílusú telefontok. Pont ilyet kerestem! nagyon jó minőségű és mivel az eladó Angliából szállít, a fizetéstől számítva egy héten belül megérkezett a termék. Eladó termékei. Remek dolgai vannak! Kb. 1900Ft,-
Az első doboz után, most a negyediket sikerült újra megszereznem. Tegnap értesítettek és ma már mehettem is érte. Hihetetlen, hogy mennyire tudok még mindig lelkesedni az ilyesmikért, viszont legalább nem veszem komolyan magam és minden dobozhoz úgy állok hozzá, ha kisorsolnak örülök, ha nem, akkor sem fogok felháborodott kommenteket hagyni a DM-nek, hogy mennyire csalódtam bennük. A mostani doboz még teljesen téli designt kapott, ami nekem nem a kedvencem, ahogy a belső doboz olajzöld színe sem, viszont ettől függetlenül mindig megtartom őket, mert hát a dobozmániám nem ismer határokat.
A termékek összértéke 7643Ft,- vagyis a többihez - pláne az elsőhöz képest - alulmúlja önmagát, de 3000Ft-ért teljesen megérte.
Én legjobban a Dove Oxygen&Moisture samponnak és balzsamnak örültem, mert ez egyébként is érdekelt, így innentől kezdve nekem minden más ajándék.
A L'oreal sublime soft micellás szemfesték lemosó gél és a Colgate Maximum Cavity Protection fresh fogkrém egészen biztosan el fog fogyni, ahogyan a Balea szem- és ajakmaszk is.
Két dolgot magamtól biztosan nem vásároltam meg. Az egyik a S.he style big magic volume ultra volume definition szempillaspirál és a Garnier Neo Fruity Flow krémdezodor, most azonban itt a remek alkalom, hogy kipróbáljam őket, mert egyébként is régen teszteltem már.
Meséljetek, kinek sikerült még megvásárolnia, és kinek mi tetszik benne a legjobban?
dm kedvencek,
Az idén augusztus 16-20 között rendezik meg a Budavári Palotában a Mesterségek Ünnepét. Nálunk most már hagyománynak számít, hogy a nővéremmel eltöltünk itt minden évben egy csajos napot. Az első, és legfontosabb, hogy még a bejáratnál, a kézműves sajtműveseknél veszünk egy diós-mézes, áfonyás sajtgolyót, amit mindketten imádunk de csak itt szoktunk enni.
Az idén Törökország volt a vendég és valami eszméletlenül jó programot raktak össze. Sem én, sem a nővérem nem vagyunk egy nagy néptánc rajongók, de a törökök olyan nemzeti táncos-énekes műsort produkáltak, hogy az egészet végignéztük és hatalmas volt a sikere. Természetesen volt Törökországra jellemzőkkel beépített stand is, szultánokkal meg egyéb beöltözött kedves törökökkel.
Ha van kedvetek látogassatok ki, mert remek program családdal és barátokkal is. Itt minden infót megtaláltok: Mesterségek Ünnepe. Aki pedig már volt kint, az meséljen, kinek mi tetszett és mit vásároltatok?
catrice liquid,
nina coco,
strandkendő,
Itt a tavasz! Yves Rocher friss rózsa EDT és tusfü...